Gjenbruk av møbler fra avdelingene

Avdelinger som har overskudd av møbler kan annonsere møblene på Innsiden selv. Drift/teknisk kundesenter kan bistå med dette. Kundesenteret tar også imot møbler til møbellageret.

Ved flytting skal 40% av møblene gjenbrukes innen 2025. Jfr. Strategi for økt gjenbruk av møbler ved flytting.

Møbler skal alltid vurderes av Arealkontoret før de kastes eller eventuelt gis bort til eksterne.

Møbellageret

Underetasjen i Sentralblokken, vis à vis Hospitaldrift Renhold.

Møbellageret tar i mot brukte møbler fra avdelingene. Møbler som er utslitte skal vurderes av Arealkontoret før de kastes hos Miljøhallen. Ta kontakt med Drift/teknisk kundesenter for vurdering av møblene.

Møbler plasseres i merket område på lageret. Lageret skal ryddes ved behov.

Reserverte møbler merkes med dato, navn, avdeling og telefonnummer. Reserverte møbler frigis etter to uker.

Åpningstid: Drift/teknisk kundesenter er til stede hver fredag 10.00-10.15, eller så lenge der er kunder.

Nøkkel til lageret lånes ut av Drift/teknisk kundesenter. Utlån og retur føres i skjema.

Utlevering av møbler

Møblene kan utleveres til avdelingene i Helse Bergen

Mottaker sørger selv for transport av møblene. Kundesenteret kan bistå ved behov.

Før møblene kasseres eller gis til private skal de alltid vurderes av Arealkontoret som avgjør hva som videre skal gjøres med møblene. Ta kontakt med kundesenteret for avtale.

Ved kassasjon etter avtale med Arealkontoret, bruk «Kassasjonsskjema for utstyr, forbruksmateriell og løsøre». Skjemaet signeres av avdelingssjef/Nivå-2 leder og sendes på papir i internposten til Økonomiavdelingen, Regnskapsseksjonen.

Registrering

Drift/teknisk kundesenter bruker Innsiden aktivt for å annonsere tilgjengelige møbler, gjerne med bilde hvis det er aktuelt.

Utlevering av antall møbler registreres i egen oversikt.